|  |  |
| --- | --- |
| Prvi.jpg  |   22. XII 2022. Број  **404/22**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **децембар 2022.** |

**Просјечна нето плата у новембру 1 211 КМ**

**У 19 од 19 подручја (XI 2022/XI 2021) забиљежен номинални раст нето плате**

Просјечна мјесечна нето плата у Републици Српскојисплаћена у новембру 2022. године износила је1 211 КМ и у односу на октобар 2022. номинално je већа за 1,1%, а реално за 0,6%, док је у односу на исти мјесец претходне године номинално већа за 17,6%, а реално за 2,5%. Просјечна мјесечна бруто плата износила је 1 835 КМ.

Посматрано по подручјима, у новембру 2022. године највиша просјечна нето плата исплаћена је у подручју *Информације и комуникације* и износила је 1 577 КМ, а најнижа просјечна нето плата у новембру 2022. исплаћена је у подручју *Грађевинарство*,875 КМ.

У новембру 2022. године, у односу на новембар 2021, у свих 19 подручја забиљежен је номинални раст нето плате, од чега највише у подручјима *Образовање* 25,3%, *Пољопривреда, шумарство и риболов* 22,5% и *Дјелатности здравствене заштите и социјалног рада* 22,2%.

 KM



Графикон 1. Просјечна нето плата по мјесецима

**Мјесечна инфлација у новембру 2022. године 0,5%**

**Годишња инфлација (XI 2022/XI 2021) 14,7%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у новембру 2022. године у односу на претходни мјесец у просјеку су више за 0,5%, док су у односу на исти мјесец претходне године у просјеку више за 14,7%.

Од 12 главних одјељака производа и услуга, више цијене на годишњем нивоу забиљежене су у једанаест, а ниже цијене у једном одјељку.

Највећи годишњи раст цијена у новембру 2022. године, забиљежен је у одјељку *Превоз* 24,5%, усљед повећања цијена у групи Горива и мазива за путничка возила и у групи Превоз путника у авио саобраћају од по 33,5%, потом у одјељку *Храна и безалкохолна пића* 24,4%, због виших цијена у групама Млијеко и млијечни производи од 41,2% и Уља и масноће од 32,8%, затим у одјељку *Ресторани и хотели* 12,0%, усљед виших цијена у групи Услуге у ресторанима и кафићима од 14,6%.

Затим слиједи одјељак *Становање* са повећањем од 11,5%, усљед раста цијена у групи Течна горива од 43,2%, потом одјељак *Намјештај и покућство* са повећањем од 11,0%, због виших цијена у групи Већи алати и опрема за домаћинство од 14,7%, потом одјељак *Рекреација и култура* са повећањем од 9,0%, усљед виших цијена у групи Производи за кућне љубимце од 29,3%, а затим одјељак *Остали производи и услуге* са повећањем од 8,1%, због виших цијена у групи Услуге фризерских салона од 14,8%.

Више цијене забиљежене су и у одјељку *Алкохолна пића и дуван* 2,3%, усљед повећања цијена у групама Вино од 7,9% и Жестока алкохолна пића од 6,2%, затим у одјељку *Комуникације* 1,7%, због виших цијена у групи Поштанске услуге од 5,1%, потом у одјељку *Здравство* 0,7%, усљед повећања цијена у групи Стоматолошке услуге од 3,6% и у одјељку *Образовање* 0,1%, због виших цијена у групи Предшколско образовање од 0,8%.

Ниже цијене на годишњем нивоу, у новембру 2022. године, забиљежене су у одјељку *Одјећа и обућа* 6,8%, усљед сезонских снижења конфекције и обуће током године.

%

Графикон 2. Мјесечна и годишња инфлација

**Календарски прилагођена индустријска производња (I-XI 2022/I-XI 2021) већа 2,8%**

Календарски прилагођена индустријска производња у Републици Српској у периоду јануар-новембар 2022. године у поређењу са истим периодом 2021. године већа je за 2,8%. У поменутом периоду у подручју Производњa и снабдијевањe електричном енергијом, гасом, паром и климатизацијa забиљежен је раст од 3,4%, у подручју Прерађивачкa индустријa раст од 2,9% и у подручју Вађењe руда и камена раст од 1,7%.

Десезонирана индустријска производња у Републици Српској у новембру 2022. године у поређењу са октобром 2022. године већа је за 0,8%.

Календарски прилагођена индустријска производња у Републици Српској у новембру 2022. године, у поређењу са новембром 2021. године, мања је за 3,0%.

Графикон 3. Индекси индустријске производње новембар 2018 – новембар 2022. (∅2015=100)

**Број запослених у индустрији (I-XI 2022/I-XI 2021) већи 0,7%**

Број запослених у индустрији у периоду јануар – новембар 2022. године, у односу на исти период прошле године већи је за 0,7%.

Број запослених у индустрији у новембру 2022. године у односу у на просјек 2021. године већи је за 0,4%, а у односу на исти мјесец прошле године мањи за 0,4%.

**Највећи обим робне размјене остварен са Србијом**

У периоду јануар - новембар 2022. године остварен је извоз у вриједности од четири милијарде и 998 милиона КМ, што је за 24,1% више него у периоду јануар - новембар 2021. године, те увоз у вриједности од шест милијарди и 562 милиона КМ, што је за 29,8% више него у периоду јануар - новембар 2021. године, док је проценат покривености увоза извозом износио 76,2%.

У новембру 2022. године остварен је извоз у вриједности од 479 милиона КМ, што је 6,8% више него у истом мјесецу 2021. године, те увоз у вриједности од 672 милиона КМ, што је за 23,7% више него у новембру претходне године.

У погледу географске дистрибуције робне размјене Републикe Српскe са иностранством, у периоду јануар - новембар 2022. године, највише се, од укупно оствареног извоза, извозило у Србију и то у вриједности од 825 милиона КМ (16,5%) и у Хрватску 691 милион КМ (13,8%). У истом периоду, највише се, од укупно оствареног увоза, увозило из Србије и то у вриједности од милијарду и 134 милионa КМ (17,3%) и из Италије, у вриједности од милијарду и 71 милион КМ (16,3%).

Посматрано по групама производа, у периоду јануар - новембар 2022. године, највеће учешће у извозу остварује електрична енергија са 418 милиона КМ, што износи 8,4% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 540 милиона КМ, што износи 8,2% од укупног увоза.

хиљ. КМ

2022

2021

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.ba |
| **Статистика индустрије и рударства** Андреа Ерак-Латиновићandrea.erak@rzs.rs.ba;  |
| **Статистика спољне трговине** мр Сања Стојчевић Увалићsanja.stojcevic@rzs.rs.ba |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредникОгњен Игњић, руководилац одсјека Република Српска, Бања Лука, Владике Платона ббИздаје Републички завод за статистикуСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |